Referat af møde i Hallebyåsammenslutningen - 2014.

1.      Status  
Knud fortalte om arbejdet i vandrådet med vandmiljøplanen, hvor det er lykkedes Knud at få mange af vores projekter i åen med i vandmiljøplanen. Det er vigtigt, fordi der så også vil være penge til disse projekter i de næste 4 år.  
  
Blandt forsamlingens fiskere var det indtrykket at fiskeriet i 2014 har været dårligt. Der er selvfølgelig fanget mange regnbuer i vinter, men havørredfiskeriet har været ringe, og der er bortset fra enkelte undtagelser mest fanget undermålsfisk.  
  
Elfiskeriet i november 2013 var skidt, idet der i alt kun blev fanget 12 moderfisk. Måske har regnbuerne skubbet fiskene højere op i systemet- Den høje vandstand under elfiskeriet kan måske også have spillet en rolle.  
  
 2.      Lodsejerpleje  
I denne sæson kom vi i gang med at besøge lodsejerne. Vi fik kun besøgt lodsejerne ved Åmarksvej. Vi satser på at komme rundt til de fleste lodsejere i år efter elfiskeriet i november. Det er vigtigt for os for at kunne bevare vores ret til fiskeri at vi får etableret en regelmæssig årlig kontakt med lodsejerne. De lodsejere vi besøgte var glade for at få både nyhedsbrev og flasker.  
  
 3.      Fiskeret  
Vi har i det forløbne år forsøgt forgæves at få nye strækninger at fiske på. Vi har forsøgt at få fiskeret fra Slagelse Landevej til Åmarksvejstykket og til Y’et men uden held. Vi forsøger at få lov til at fiske på det yderste stykke af åen fra Fællesfolden, som jo er fredet og uden offentlig adgang, men vi gør forsøget alligevel. Ved udløbet på åens sydside er der et stykke med offentlig adgang, men hvor vi desværre selv for en del år siden for at begrænse tyvfiskeri fik denne del af åløbet fredet for fiskeri. Den fredning forsøger vi nu at få ophævet. Det kan tage nogle år før vi lykkes med det, men der er en god chance for at få den ophævet.  
Vi har opfordret kommunen til at lave en totalfredning i Sukkerkanalen fra 16. nov til 15. jan.   
På mødet var der stor opbakning til at forsøge at få nye fiskestrækninger at fiske på nedenfor Tissø. Også selv om det måtte indebære en stigning af prisen på årskort over nogle år til 300-500 kr. Vi stræber naturligvis efterat kunne holde kontingentet så lavt som muligt. Et forslag til dette præsenteres nu for bestyrelserne i Kalundborg og Gørlev til godkendelse.  
  
 4.      Beskæring  
Der er opstået en mulighed for at kommunen kan beskære siv på de strækninger vi fisker. Hvis det ikke skulle lykkes, indkalder vi til beskæring i starten af december.  
  
I 2015 vil vi også lave beskæring på udvalgte strækninger i august/september for at have mulighed for at fiske i slutningen af sæsonen.  
  
 5.      Miljø arbejdet  
Vores nye strategi er at lave gydebanker neden for Tissø, således at smolten ikke skal passere gennem Tissø, hvor kun 20-30 % overlever.  
  
Vi har fået gennemført det første projekt i Madegrøften ved Flinterup, hvor 3 gydebanker på ca 15 m blev lagt ud, og hvor der blev lavet et sandfang før gydebankerne. Vi havde et godt samarbejde med lodsejere og landmænd og ikke mindst med klasse 2c fra Kalundborg Gymnasium.  
  
Vi er godt i gang med et projekt i Duemose Rende, som godt nok render ud i Tissø, men ikke langt fra Nedre Halleby Å. En væsentlig del af dette projekt bliver gennemført i 2015.  
  
Hvis vi skal fange flere fisk, skal der være flere fisk i åen. Så vi skal fortsætte med at lave gydebanker, så mange vi har kræfter til. Grus, grus og mere grus.  
  
Det vil være godt at lave flere gydebanker i Madegrøften, og det vil også være godt at komme i gang med Bøstrup Å. Skal vi have sat fart på dette arbejde, skal vi meget gerne have flere til at være med. Det er faktisk også meget sjovt og hyggeligt. Meld jer til Knud(20461760) eller Jørgen(28597361) hvis I har lyst til at være med.  
  
 6.      Elfiskeri 2015  
Elfiskeriet 2015 finder sted på disse dage  
Lørdag D. 01-11-2014   :  Kl 09.00 Opstilling af Bassiner Skørpimge Dambrug  
Tirsdag D. 11-11-2014  : KL 08.00 Elfiskeri HallebyÅ  
Søndag 16-11-2014       : Elfiskeri Tudeå  
Lørdag D. 22-11-2014   : KL 8.00 Elfiskeri I Halleby Å  
Søndag D. 23-11-2014  : Elfisker Tudeå  
Lørdag 29-11-2014        : Store strygedag Skørping Dambrug nedtagning af bassiner  
Hvis man ønsker at deltage henvender man sig til Torben Andersen(22670809) , som organiserer elfiskeriet.  
Til store Strygedag behøves ingen tilmelding. Man møder bare op på dambruget, Skørpingevej 12, Slagelse  
  
Referent: Jørgen Topp-Jørgensen